**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаса канму эмбур муниципальнӧй юкӧнъяслӧн асэмбурӧ вуджӧданног йылысь» Коми Республикаса Оланпаслӧн**

**5 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося косму тӧлысь 24 лунӧ

**1 статья.** Пыртны «Коми Республикаса канму эмбур муниципальнӧй юкӧнъяслӧн асэмбурӧ вуджӧданног йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2006, 7 №, 4507 ст.; 2007, 3 №, 4740 ст.; 6 №, 4852 ст.; 11 №, 5151 ст.; 2008, 2 №, 18 ст.; 2013, 37 №, 689 ст.; 2020, 10 №, 147 ст.; 2022, 9 №, 122 ст.; 2023, 7 №, 122 ст.) татшӧм вежсьӧмъяс:

1) 11 юкӧнын «эмбурӧн веськӧдлан органӧ» кывъяс вежны «Коми Республикаса канму эмбурӧн веськӧдлан органӧ» кывъясӧн;

2) 4 юкӧнса нёльӧд абзацӧ «тайӧ статьяса 3 юкӧнын индӧм документъяс» кывъяс бӧрын содтыны « да лыддьӧгъяс (водзӧ – канму эмбур вуджӧдӧм йылысь документъяс)» кывъяс;

3) 5 да 6 юкӧнъяс гижны тадзи:

«5. Коми Республикаса канму эмбурӧн веськӧдлан орган канму эмбур вуджӧдӧм йылысь документъяс воан лунсянь комын лун чӧжӧн прӧверитӧ найӧс тайӧ Оланпаслӧн корӧмъяслы лӧсялӧм вылӧ.

6. Сэк, кор канму эмбур вуджӧдӧм йылысь документъясыс оз лӧсявны тайӧ Оланпаслӧн корӧмъяслы, Коми Республикаса канму эмбурӧн веськӧдлан орган дасьтӧ канму эмбур вуджӧдӧм йылысь документъяссӧ видлалӧмын ӧткажитӧм йылысь уведомление да бергӧдӧ найӧс шыӧдчысьлы налӧн воан лунсянь комын лунся кадколастӧ татшӧм бергӧдӧмсӧ подулалӧмӧн. Ӧткажитан подувъясӧн лоӧны канму эмбур вуджӧдӧм йылысь сетӧм документъяслӧн тэчас да формаяс дорӧ корӧмъяс серти торкалӧмъяс.»;

4) содтыны татшӧм сюрӧса 61 юкӧн:

«61. Коми Республикаса канму эмбурӧн веськӧдлан орган канму эмбур вуджӧдӧм йылысь документъяс воан лунсянь ӧкмысдас лун чӧжӧн дасьтӧ Коми Республикаса канму асэмбурӧ пырысь эмбур муниципальнӧй юкӧнлӧн асэмбурӧ вуджӧдӧм йылысь помшуӧм бала да индӧм кадколастӧ либӧ мӧдӧдӧ сійӧс Коми Республикаса Веськӧдлан котырӧ Коми Республикаса Веськӧдлан котырлӧн Уджаланартӧн урчитӧм пӧрадокын видлалӧм вылӧ, либӧ тайӧ статьяса 7 юкӧнлӧн мӧд абзацын индӧм случайын примитӧ лӧсялана помшуӧм.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2024 вося ода-кора тӧлысь 2 лун

20-РЗ №